5) калі фізічная асоба, у дачыненні да якой вядзецца адміністрацыйны працэс, не можа ўдзельнічаць у адміністрацыйным працэсе па прычыне захворвання або маюцца іншыя ўважлівыя прычыны, якія перашкаджаюць яе ўдзелу ў адміністрацыйным працэсе, - да ліквідацыі адпаведных прычын.

- 3. Падрыхтоўка справы аб адміністрацыйным правапарушэнні да разгляду аднаўляецца, калі адпалі падставы для яе прыпынення.

4. Аб прыпыненні (аднаўленні) падрыхтоўкі справы аб адміністрацыйным правапарушэнні суддзя, службовая асоба органа, які вядзе адміністрацыйны працэс, выносіць матываваную пастанову .

### Артыкул 10.2. Пратакол аб адміністрацыйным правапарушэнні

1. Аб здзяйсненні адміністрацыйнага правапарушэння, прадугледжанага Асаблівай часткай Кодэкса Рэспублікі Беларусь аб адміністрацыйных правапарушэннях, службовая асоба органа, які вядзе адміністрацыйны працэс, складае пратакол аб адміністрацыйным правапарушэнні. 2. Пратакол аб адміністрацыйным правапарушэнні павінен утрымліваць дату і месца яго складання, пасаду, прозвішча, імя і імя па бацьку асобы, якая склала пратакол; звесткі аб асобе, у дачыненні да якой вядзецца адміністрацыйны працэс; час, месца і абставіны здзяйснення адміністрацыйнага правапарушэння з указаннем на частку артыкула, артыкул Асаблівай часткі Кодэкса Рэспублікі Беларусь аб адміністрацыйных правапарушэннях, што прадугледжвае адказнасць за дадзенае правапарушэнне; прозвішчы, імёны і імёны па бацьку, адрасы пацярпелых і сведак, калі яны маюцца; адзнаку аб тым, што асобе, у дачыненні да якой вядзецца адміністрацыйны працэс, растлумачаны яе правы і абавязкі; пералік матэрыялаў, якія дадаюцца да пратакола аб адміністрацыйным правапарушэнні; іншыя звесткі, неабходныя для вырашэння справы. 3. Пратакол падпісваюць асоба, якая яго склала , фізічная асоба, у дачыненні да якой вядзецца адміністрацыйны працэс, прадстаўнік юрыдычнай асобы, у дачыненні да якой вядзецца адміністрацыйны працэс. У выпадку адмовы ўказаных асоб ад падпісання пратакола або няяўкі ў орган, які вядзе адміністрацыйны працэс, для падпісання пратакола ў ім робіцца адпаведны запіс. 4. Фізічная асоба, у дачыненні да якой вядзецца адміністрацыйны працэс, прадстаўнік юрыдычнай асобы, у дачыненні да якой вядзецца адміністрацыйны працэс, мае права рабіць заўвагі і даваць тлумачэнні аб змесце пратакола, якія ўносяцца ў пратакол. 5. Фізічнай асобе, у дачыненні да якой вядзецца адміністрацыйны працэс, прадстаўніку юрыдычнай асобы, у дачыненні да якой вядзецца адміністрацыйны працэс, копія пратакола ўручаецца пад распіску . 6. У выпадку няяўкі фізічнай асобы, у дачыненні да якой вядзецца адміністрацыйны працэс, прадстаўніка юрыдычнай асобы, у дачыненні да якой вядзецца адміністрацыйны працэс, апавешчаных належным чынам, у орган, які вядзе адміністрацыйны працэс, для падпісання пратакола копія пратакола аб адміністрацыйным правапарушэнні накіроўваецца асобе, у дачыненні да якой ён складзены, на працягу трох дзён з дня складання ўказанага пратакола.

Заўвага. Пад звесткамі аб асобе ў гэтым артыкуле і артыкулах 10.3, 10.27, 11.9 і 12.14 гэтага 2 Кодэкса разумеюцца звесткі, якія падлягаюць рэгістрацыі і ўліку ў адпаведнасці з заканадаўствам аб адзінай дзяржаўнай сістэме рэгістрацыі і ўліку правапарушэнняў.

### Артыкул 10.3. Выпадкі, калі пратакол аб адміністрацыйным правапарушэнні не складаецца